Efter måneders tovtrækkeri har et bredt flertal på Christiansborg indgået en aftale om en ny såkaldt forberedende grunduddannelse.

Den nye uddannelse er tiltænkt de omkring 50.000 unge under 25 år, der hverken har et job eller en ungdomsuddannelse, og skal erstatte seks nuværende tilbud.

Den nye uddannelse skal erstatte produktionsskolerne og almen voksenuddannelsescentre (vuc med undtagelse af hf) og have tre linjer: en almen grunduddannelse for unge, der ønsker at tage en erhvervsuddannelse eller hf, en erhvervsgrunduddannelse til unge, der gerne vil i job, samt en mere praktisk produktionsgrunduddannelse.